en cy en de su cy cy cy en de en cy en fr cy cy de en en cy en cy cy cy de en cs es en cy en en de ca cy en cy cy es cy en cy en cy cy cy cy cy cy cy cy cy cy cy cy cy cy cy cy cy cy cy cy cy it ast fi nb jbo br hbs_lat de de fr en fr en sv fr de de fr fr fr sv en fr en ja fr de fr es nb fr de en en sv de de fr en fr it fr de en sv fr de de fr fr cy cy cy cy cy cy cy cy cy es su de de en en en cy en
Contemporary jeweller chosen as 2019 Eisteddfod Crown designer | Grŵp Cynefin
Gwneud Cais am Waith Trwsio
Gofal a Thrwsio Conwy a Sir Ddinbych
Gemydd cyfoes yn cael ei dewis i ddylunio Coron Eisteddfod 2019 Iau 2 Awst 2018
Mae gemydd o ogledd Cymru wedi cael ei dewis fel y dylunydd a fydd yn creu’r Goron ar gyfer yr Eisteddfod Genedlaethol yn Llanrwst y flwyddyn nesaf.
Dywedodd Angela Evans ei bod yn awyddus i ddylunio Coron sy’n gyfoes ac unigryw ond sydd hefyd yn parchu gwerthoedd a thraddodiadau’r Eisteddfod.
Bydd dylunio a chreu’r Goron – a noddir gan Grŵp Cynefin yn 2019 - yn gwireddu uchelgais oes i’r cynllunydd gemwaith.
Angela Evans: “Rwyf wedi bod eisiau cael y cyfle i ddylunio a chreu Coron yr Eisteddfod ers tro, felly rwyf yn hynod o gyffrous o fod wedi ennill y comisiwn hwn.
“Rwy’n gobeithio y bydd yn gampwaith unigryw ar gyfer yr Eisteddfod a fydd yn aros yng nghof pobl.
Mae ennill Coron yr Eisteddfod yn anrhydedd mawr ac fe gaiff ei chyflwyno i enillydd un o ddwy brif gystadleuaeth barddoniaeth y brifwyl.
Dewiswyd comisiwn Angela yn hytrach na nifer o ddylunwyr o safon uchel gan banel o denantiaid, aelodau staff ac aelodau o’r Bwrdd yn dilyn ymgyrch gomisiynu dan arweiniad Grŵp Cynefin.
Bydd hi nawr yn penderfynu ar y dyluniad terfynol cyn mynd ati gyda’r gwaith creu ar gyfer Eisteddfod Genedlaethol Sir Conwy 2019 yn Llanrwst.
Mae dyluniadau Angela wedi eu hysbrydoli gan fyd natur Eryri, o’r bryniau wedi’u gorchuddio â rhedyn i’r golygfeydd godidog o’r haul yn machlud ar y dŵr.
Enillodd Angela ei gradd mewn Dylunio Gemwaith a Gofannu Arian yn Ysgol Gelf a Dylunio Prifysgol Loughborough yn 2004 a chwblhau Tystysgrif Ôl Radd mewn Addysg yn 2012.
Bu Angela Evans yn Gadeirydd y ‘North Wales Jewellers Collective’ am 10 mlynedd ac mae hi’n aelod proffesiynol o’r Gymdeithas Gemyddion Cyfoes.
Lleolir gweithdy Angela yn ‘Siop iard’ yng Nghaernarfon, lle mae hi’n rhannu’r gofod gyda dau artist arall. Aethant ymlaen i agor ail siop ym Mhwllheli yn 2015 dan ofal tri artist arall. Yn ogystal â’r siop ei hun, mae hi’n cynnal cyrsiau creu gemwaith gydol y flwyddyn.
Mae Angela yn gweithio’n rheolaidd ar gomisiynau a phrosiectau ar gyfer cleientiaid preifat a chyhoeddus ac mae hi wedi arddangos ei gwaith ar draws y byd.
Dywedodd Shan Lloyd Williams, Prif Weithredwr Grŵp Cynefin: “Fel Cymdeithas Dai Gymreig, rydym yn hynod o falch o allu chwarae rôl flaenllaw trwy noddi’r Goron.
“Mae Angela yn emydd cyfoes talentog tu hwnt sydd am greu Coron drawiadol a fydd yn deilwng o’r Eisteddfod Genedlaethol yn Sir Conwy y flwyddyn nesaf.”
Yn ôl i'r rhestr
02 Aws 18Gemydd cyfoes yn cael ei dewis i ddylunio Coron Eisteddfod 2019
Gwirfoddolwyr Grŵp Cynefin yn ennill dwy wobr gymunedol Mae maer Dinbych, y Cynghorydd Catherine Jones, ac ieuenctid Dinbych, Denbigh Youth Shedz, grŵp sy'n cefnogi pobl ifanc sydd wedi bod yn ddigartref, ill dau wedi ennill Gwobr Uchel Siryf Clwyd.
Llun 18 Mawrth 2019
Tendr caffi Y Shed ar agor i ymgeiswyr Mae'r tendr caffi Y Shed bellach ar agor i ymgeiswyr. Mae hefyd cyfle i artistiaid, ffotograffwyr, gwneuthurwyr crefft, a chynhyrchwyr bwyd arddangos eu nwyddau yn Y Shed, Meliden.
Iau 7 Mawrth 2019
Datblygiad pobl hŷn newydd Gwynedd yn dod â manteision economaidd Mae cynllun newydd ar gyfer pobl hŷn Gwynedd wedi rhoi profiad gwerthfawr o fewn y maes adeiladu i 12 prentis o ogledd Cymru ac wedi sicrhau bod 92% o'r gweithlu hefyd yn byw yn yr ardal.
Iau 21 Chwefror 2019
Dilynwch ni ar Facebook Twitter
Hawlfraint © 2019 | webdev MX10 | Hafan | Amdanom ni | Cysylltwch a ni | Polisi Cwci